CELEX: 22005D0141
Language: sl
Date: 2005-02-08 00:00:00
Title: 2005/141/ES: Sklep št. 1/2005 Odbora za carinsko sodelovanje AKP-ES z dne 8. februarja 2005 o odstopanju od pojma „izdelki s poreklom“ zaradi upoštevanja posebnega položaja Zelenortskih otokov glede proizvodnje moških srajc (številka HS 62.05)

19.2.2005   
            
            
               SL
            
            
               Uradni list Evropske unije
            
            
               L 48/43
            
         
      SKLEP št. 1/2005 ODBORA ZA CARINSKO SODELOVANJE AKP-ES
   z dne 8. februarja 2005
   o odstopanju od pojma „izdelki s poreklom“ zaradi upoštevanja posebnega položaja Zelenortskih otokov glede proizvodnje moških srajc (številka HS 62.05)
   (2005/141/ES)
   ODBOR ZA CARINSKO SODELOVANJE AKP-ES JE –
   ob upoštevanju Sporazuma o partnerstvu AKP-ES, podpisanega v Cotonouju 23. junija 2000, in zlasti člena 38 Protokola 1 k Prilogi V Sporazuma,
   ob upoštevanju naslednjega:
   
               (1)
            
            
               Člen 38(1) omenjenega protokola predvideva odstopanja od pravil o poreklu, ki jih je treba odobriti, kadar razvoj obstoječe industrije ali ustanovitev nove to upravičuje.
            
         
               (2)
            
            
               30. septembra 2004 so države AKP v imenu Vlade Zelenortskih otokov predložile zahtevo za odstopanje od pravila o poreklu iz Protokola glede moških srajc, proizvedenih v tej državi, za 140 000 kosov v letu 2004 in postopno povečanje na 180 000 kosov v letu 2008.
            
         
               (3)
            
            
               Zahtevano odstopanje je upravičeno skladno z ustreznimi določbami člena 38(1) do (5); Zelenortski otoki pri proizvodnji moških srajc, skladno z določbami za kumulacijo, ne morejo uporabiti zadostne količine primernih materialov s poreklom iz Skupnosti, čezmorskih držav in ozemelj (ČDO) ali drugih držav AKP. Zelenortski otoki so ena od najmanj razvitih otoških držav AKP in odstopanje bo imelo po pričakovanjih pozitiven gospodarski in družbeni vpliv, zlasti glede zaposlovanja na Zelenortskih otokih.
            
         
               (4)
            
            
               Odstopanje ne bi povzročilo resne škode obstoječi industriji Skupnosti ob upoštevanju količin predvidenega uvoza, pod pogojem, da se spoštujejo določeni pogoji v zvezi s količinami, nadzorom in trajanjem.
            
         
               (5)
            
            
               Vendar pa odstopanje ne more biti odobreno za zahtevana obdobja. Datum predložitve zahteve s strani držav AKP ne dovoljuje sprejetja Sklepa Odbora za carinsko sodelovanje AKP-ES pred 1. januarjem 2005. Poleg tega morajo novi trgovinski režimi za države AKP stopiti v veljavo najpozneje 1. januarja 2008. Zaradi tega odstopanje, odobreno skladno s sedanjim režimom, po 31. decembru 2007 ne bo več primerno, saj pravni okvir za odstopanje ne bo več obstajal. Zato je treba veljavnost odstopanja omejiti na obdobje 3 let, od začetka januarja 2005 do konca leta 2007.
            
         
               (6)
            
            
               Skladno s členom 38 se torej Zelenortskim otokom lahko odobri odstopanje glede moških srajc za 160 000 kosov v letu 2005, 170 000 kosov v letu 2006 in 180 000 kosov v letu 2007 –
            
         SKLENIL:
   Člen 1
   Z odstopanjem od posebnih določb v seznamu v Prilogi II k Protokolu 1 k Prilogi V Sporazuma o partnerstvu AKP-ES se moške srajce pod številko HS 62.05, proizvedene na Zelenortskih otokih iz blaga brez porekla, štejejo kot izdelki s poreklom z Zelenortskih otokov v skladu s pogoji tega sklepa.
   Člen 2
   Odstopanje iz člena 1 se uporablja za izdelke in količine, navedene v Prilogi k temu sklepu, ki se v Skupnost uvažajo z Zelenortskih otokov v obdobju od 1. januarja 2005 do 31. decembra 2007.
   Člen 3
   Količine, določene v Prilogi, upravlja Komisija, ki sprejme vse upravne ukrepe, za katere meni, da so priporočljivi za učinkovito upravljanje. Členi 308a, 308b in 308c Uredbe Komisije (EGS) št. 2454/93 (1) o upravljanju tarifnih kvot se smiselno uporabljajo za upravljanje količin iz Priloge.
   Člen 4
   Carinski organi Zelenortskih otokov sprejmejo potrebne ukrepe za izvajanje količinskih pregledov pri izvozu izdelkov iz člena 1. V ta namen vsa potrdila, ki jih izdajo v skladu s tem sklepom, vsebujejo sklic nanj. Pristojni organi Zelenortskih otokov vsake tri mesece posredujejo Komisiji poročilo o količinah, za katere so bila izdana potrdila o gibanju blaga EUR.1 v skladu s tem sklepom, in serijske številke navedenih potrdil.
   Člen 5
   Polje 7 potrdila o gibanju blaga EUR.1, izdanega v skladu s tem sklepom, vsebuje eno do naslednjih navedb:
   
               —
            
            
               „Derogation – Decision No 1/2005“,
            
         
               —
            
            
               „Derrogação – Decisão no 1/2005“.
            
         Člen 6
   Države AKP, države članice in Evropska skupnost vsaka na svoji strani sprejmejo ukrepe, potrebne za izvajanje tega sklepa.
   Člen 7
   Ta sklep začne veljati na dan sprejetja.
   Ta sklep se uporablja od 1. januarja 2005.
   
      V Bruslju, 8. februarja 2005
      
         
            Za Odbor za carinsko sodelovanje AKP-ES
         
         
            Sopredsednika
         
         Robert VERRUE
         
         Isabelle BASSONG
         
      
   
   
      (1)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 2286/2003 (UL L 343, 31.12.2003, str. 1).
   
      PRILOGA
      
                  Zaporedna št.
               
               
                  Številka HS
               
               
                  Poimenovanje
               
               
                  Obdobje
               
               
                  Količine
                  (v kosih)
               
            
                  09.1670
               
               
                  62.05
               
               
                  Moške srajce
               
               
                  01.01.2005–31.12.2005
               
               
                  160 000
               
            
                  01.01.2006–31.12.2006
               
               
                  170 000
               
            
                  01.01.2007–31.12.2007
               
               
                  180 000